‘સાધના’નો આ અંક પ્રેસમાં જઈ રહ્યો છે ત્યારે મળતાં સમાચાર મુજબ નકારાત્મક ભૂમિકાએ ‘ભાજપા’ને સત્તાબહાર રાખવા માટે કર્ણાટકમાં જે રીતે ઘડિયા લગ્ન જેવી ઉતાવળથી કોંગ્રેસ-જેડીએસે ‘મૈત્રીકરાર’ કર્યા છે. પરંતુ આ બંને પક્ષો નકારાત્મક ધોરણે ક્યાં સુધી કથિત મનમેળ ચાલુ રાખી શકશે ? એ પ્રશ્ર્ન પણ યક્ષ-પ્રશ્ર્ન જેવો હાલ તો લાગે છે. બન્ને પાર્ટીઓ વચ્ચે કામ ચલાઉ અંક-ગણિત ભલે સફળ થતું હોય તેવું શઆતમાં લાગી રહ્યું છે. પરંતુ રાજનીતિમાં-જાહેરજીવનમાં બે પરસ્પર વિરોધી પક્ષો વચ્ચે રાસાયણિક પ્રક્રિયાની એકરસતા (કેમેસ્ટ્રી-કેમિકલ કોમ્બીનેશન) આણવું એ બહુ આકરી કસોટી હોય છે. કોંગ્રેસ પાર્ટીને જનાદેશની લપડાક પડતાં જ જેમ ડૂબતો માણસ તરણું પણ પકડે એ રીતે કોંગ્રેસે જેડીએસનું શરણ શોધ્યું છે. પરંતુ કર્ણાટકમાં એકંદરે અને વિશેષ કરી, દક્ષિણી ક્ષેત્ર જૂના મ્હૈસુર રાજ્યના ઇલાકામાં કોંગ્રેસ-જેડીએસ વચ્ચે જ ગળાકાપ હરિફાઈ હતી. એટલે જ નાયબ મુખ્યમંત્રી બનાવવા કે નહીં ? બનાવવા તો કોને એનો ઝગડો હજુ તો નવા અપવિત્ર ઠગબંધનની સરકારની શપથ વિધિ પણ થઈ નથી, ત્યાં એનું વરવુંપ દેખાઈ રહ્યું છે, કોંગ્રેસના અનેક વગદાર નેતાઓ કુમારસ્વામીને મુખ્યમંત્રી બનાવવા વિરુદ્ધ છે. તો આ તરફ જેડીએસના કુમારસ્વામી પણ અંગતજીવનની જેમ રાજકીય જીવનમાં પણ પુનર્લગ્ન માટે નામીચા છે ! કુમારસ્વામીએ તેમના પિતા દેવેગૌડાજીથી ઉપરવટ જઈ, ભાજપા સાથે અગાઉ મળી જઈ, સત્તા હાંસલ કરેલી. હવે એ જ કુમાર સ્વામીના, ભાજપાની કથિત સાંપ્રદાયિક સરકાર રોકવા માટે હાડોહાડ તકવાદી, કોમવાદી, ભ્રષ્ટ કોંગ્રેસ પાર્ટી સાથેના મૈત્રી-કરાર અંગે જેડીએસમાં પણ અસંતોષની ફોલ્ટ- લાઈનો દેખાઈ રહી છે ! ૨૦૧૯ની લોકસભા ચૂંટણીના ડ્રેસ રિહર્સર જેવા આ ચૂંટણી પરિણામોથી સ્પષ્ટ થાય છે કે, એક તરફ મોદીજીની વિકાસની રાજનીતિ વિરુદ્ધ કથિત સેક્યુલર બિગેડની જનતંત્ર-રાષ્ટ્રીય એકતા -સુરક્ષા વિરોધી, ‘શકુની ચાલ’નો મુકાબલો જોતાં, ૨૦૧૯ના ભારતના મહાભારતમાં યોગેશ્ર્વર શ્રીકૃષ્ણે ઉચ્ચારેલું વચન : "ઉત્તીષ્ઠ કૌંતેય, યુદ્ધાય કૃતનિશ્ર્ચય ! અને જ્યાં શ્રીકૃષ્ણ અને ધનુર્ધારી પાર્થ છે ત્યાં જ વિજય છે. તેનું પુન: પુન: સ્મરણ કરવું રહ્યું.!